E. O. Wilson
Edward Osborne Wilson (natus Birminghamiae Alabamae die 10 Iunii 1929; mortuus Burlingtoniae in Massachusetta die 26 Decembris 2021)), plerumque E. O. Wilson citatus, fuit biologus, theorista, naturalista, auctor, et scriptor mythistoriarum Americanus. Myrmecologiam praecipue attendit, studium formicarum (et aliorum insectorum socialium), cuius disciplinae ipse fuit peritissimus. Suasor circumiectorum naturalium curandorum, suarum notionum humanistico-saecularium et deisticarum de rebus religiosis ethicisque causa, pater sociobiologiae ac pater notionis biodiversitatis vulgo appellabatur.